கேள்வி: இலட்சுமி நந்தன் போரா பற்றி தகவல் சொல்.
பதில்: இலட்சுமி நந்தன் போரா (ஆங்கிலம்: Lakshmi Nandan Bora ) இவர் ஒரு இந்திய நாவலாசிரியரும் மற்றும் அசாமிய மொழி சிறுகதை எழுத்தாளருமாவார். இவர் எழுதிய 60க்கும் மேற்பட்ட புத்தகங்களால் பெயர் பெற்றவர். விருது பெற்ற புதினங்களான ''பட்டல் பைரவி'' மற்றும் ''காயகல்பா உட்பட''. சாகித்திய அகாதமி விருது, சரஸ்வதி சம்மான் விருது பெற்ற்றுள்ளார். போராவை இந்திய அரசு 2015 இல் பத்மசிறீ விருது வழங்கி கௌரவித்தது.
கேள்வி: இலட்சுமி நந்தன் போரா - இலக்கியழ் மற்றும் சமூக வாழ்க்கை குறித்து விரிவாக சொல்லுங்கள்.
பதில்: போரா ''போனா என்ற தனது தனது முதல் சிறுகதையை'' 1954இல் எழுதினார். இது இராம்தேனு என்ற அசாமிய இதழில் வெளியானது. இவரது முதல் புத்தகம் திரித்திரூபா 1958இல் வெளியிடப்பட்டது. அடுத்த புத்தகம் நிசார் புராபி 1962இல் வெளியிடப்பட்டது. இவர் தனது முதல் புதினமான ''கோங்கா சிலோனிர் பக்கி'' என்பதை 1963இல் வெளியிட்டார். இது விமர்சன ரீதியான பாராட்டுகளைப் பெற்றதாகக் கூறப்படுகிறது. இது 11 மொழிகளில் மொழிபெயர்க்கப்பட்டுள்ளது. 1976 ஆம் ஆண்டில் ''பதும் பருவா'' என்ற இயக்குனரால் அதே பெயரில் ஒரு திரைப்படமாக உருவாக்கப்பட்டது. அடுத்த ஆண்டுகளில் இவர் அசாமின் அரசியல் சூழலில் தீவிரமாக செயல்பாடுகளைக் கொண்ண்டிருந்தார். 1981 இல் தேசிய பாதுகாப்புச் சட்டத்தின் கீழ் ஒரு முறை கைது செய்யப்பட்டார். இவரது புதினமான ''அகோ சாரைகாத்'', என்பது இந்த நேரத்தில் எழுதப்பட்டு 1980இல் வெளியிடப்பட்டது. இவரது அரசியல் சாய்வை ஒரு குறிப்பிட்ட அளவிற்கு பிரதிபலிக்கிறது. இவர் ''இரங்க்பூர்'' என்ற ஒரு வார இதழை நிறுவினார். 1996 ஆம் ஆண்டு வரை அதன் ஆசிரியராக இருந்த இவர் பின்னர் பத்திரிக்கையின் உரிமையாளருடனான எற்பட்ட கருத்தியல் வேறுபாடுகள் காரணமாக அப்பதவியை விட்டு விலகினார். அவர் அசாமிய இலக்கிய மன்றம் தலைவராகவும் (1996-97) மற்றும் அசாமின் திட்டக் குழுவின் உறுப்பினராகவும் பணியாற்றியுள்ளார். 1997 - 2003 காலகட்டத்தில் அசாம் மாசு கட்டுப்பாட்டு வாரியத்தின் தலைவராகவும் இருந்துள்ளார். மேலும் அசாமிய மொழி மாதாந்திர இலக்கிய இதழான கோரியோஷியின் ஆசிரியராகவும் பணியாற்றுகிறார்.
கேள்வி: இலட்சுமி நந்தன் போரா - விருதுகள் மற்றும் அங்கீகாரங்கள் பற்றி தகவல் சொல்.
பதில்: போரா தனது புதினமான ''பட்டல் பைரவி'' 1988 ஆம் ஆண்டில் சாகித்திய அகாதமி விருது, 2004 இல் அசாம் பள்ளத்தாக்கு இலக்கிய விருதையும் பெற்றுள்ளார். இவரது புதினமான, ''காயகல்பா'' இவருக்கு கிருஷ்ண குமார் பிர்லா நிறுவனம் மூலம் நிறுவப்பட்ட சரஸ்வதி சம்மான் விருது 2008 ல் பெற்றுத் தந்தது. 2012 இல், அசாம் வெளியீட்டு வாரியம் இவருக்கு வாழ்நாள் சாதனையாளர் விருது அளித்து கௌரவித்தது. 2015 ஆம் ஆண்டில் இந்திய அரசு இவருக்கு பத்மசிறீ விருது வழங்கி கௌரவித்தது.
கேள்வி: இலட்சுமி நந்தன் போரா - மேலும் படிக்க பற்றி நீங்கள் என்ன அறிந்துள்ளீர்கள்?
பதில்: * *